රටේ සමස්ත ජනතාව පැහැදිළි තීන්දුවක් ගෙන ඇති බවත්, එය පිළිගනිමින් අද සිට වහාම ක්‍රියාත්මක වන පරිදි තමන් දැරූ මුදල් අමාත්‍ය ධුරයෙන් ඉල්ලා අස්වන බවයි ඔහු සිය ලිපියේ සඳහන් කර ඇත්තේ.ජනාධිපතිවරණයේදී නව ප්‍රජාතන්ත්‍රවාදී පෙරමුණේ අපේක්ෂක සජිත් ප්‍රේමදාස පරාජයට පත්වීමෙන් අනතුරුව ක්‍රමෝපාය සංවර්ධන හා ජාත්‍යන්තර වෙළඳ කටයුතු අමාත්‍ය මලික් සමරවික්‍රමද සිය ඉල්ලා අස්වීමේ ලිපිය අග්‍රාමාත්‍ය රනිල් වික්‍රමසිංහ වෙත යොමුකර තිබෙනවා.එමඟින් ඔහු කියා සිටියේ ශ්‍රී ලංකාවේ නව විධායක ජනාධිපතිවරයා ලෙස ගෝඨාභය රාජපක්ෂ තෝරාගැනීමට ජනතාව ගනු ලැබූ තීන්දුවට ගරු කරන බවයි.එමෙන්ම ඩිජිටල්, යටිතල පහසුකම් සහ තොරතුරු තාක්ෂණ කැබිනට් නොවන අමාත්‍ය අජිත් පී.පෙරේරා ද සිය අමාත්‍ය ධුරයෙන් ඉවත් වන බව ට්විටර් පණිවුඩයක් නිකුත් කරමින් සඳහන් කර තිබුණා.